Zalfeldas
Zalfeldas (vok. Saalfeld) – miestas Vokietijoje, Tiuringijos žemėje, Tiuringijos Miško masyvo šiauriniame šlaite, abipus Zalės aukštupio. Rajono centras. Elektrotechnikos, optikos, tekstilės, poligrafijos, tiksliosios mechanikos pramonė, dažų, siuvamųjų ir kėlimo mašinų gamyba. Mieste išlikę XIII–XVIII a. architektūrinių paminklų: renesansinė pilis su parku (XVI a.), rotušė, keletas bažnyčių, turgaus aikštė. Netoliese yra požeminės grotos.